Vestul Sălbatic
Dr. Quinn este un serial american, difuzat în perioada 1993-1998 de televiziunea americană CBS și creat de Beth Sullivan. Acțiunea serialului începe în anul 1867. Dr. Quinn (Michaela "Dr. Mike", rol interpretat de actrița Jane Seymour) renunță la luxul din Boston, după ce termină medicina la "Institutul Medical pentru Femei din Pennsylvania", pentru a-și practica meseria într-un orășel din Vestul Sălbatic, Colorado Springs.